wickkiey/tamil-wikipedia-markdown huggingface dataset:
# கசக் விக்கிப்பீடியா



**கசக் விக்கிப்பீடியா** (*Kazakh Wikipedia* காசாக்கு: *Qazaqsha Ýıkıpedııa; Қазақша Уикипедия*) விக்கிப்பீடிய கலைக் களஞ்சியத்தின் காசாக்கு மொழிப் பதிப்பு ஆகும். 2002 ஜூனில் இது தொடங்கப்பட்டது. 2011ஆம் ஆண்டில் இந்த விக்கிப்பீடியா ஒரு பெரும் வளர்ச்சியை எட்டியது. இந்த ஆண்டில் 7000 கட்டுரகளில் இருந்து 100,000 கட்டுரைகள் என்ற வளர்ச்சியை எட்டியது. இதற்கான முதன்மைக் காரணமாக, கசக் என்சைக்கிளொப்பீடியா படைப்பாக்கப் பொதுமங்கள் உரிமத்தில் வெளியிடப்பட்டமை அமைந்தது. இல், கசக் விக்கிப்பீடியாவில் கட்டுரைகள் உள்ளன.
# குணபத்திரர்



**குணபத்திரர்** (**Gunabhadra**) சமணத் துறவியும், திகம்பர ஆச்சாரியரும் ஆவார். ஆச்சாரியர் ஜினசேனர் சமஸ்கிருத மொழியில் இயற்றிய மகா புராணத்தை, இவர் தமிழ் மொழியில் மொழிபெயர்த்து ஸ்ரீபுராணம் எனும் நூலை இயற்றினார்.  

## இதனையும் காண்க
- வீரசேனர்
- ஜினசேனர்
- ஸ்ரீபுராணம்
- ஆதிபுராணம்
- மகாபுராணம்
- ஹரிவம்ச புராணம்
# குணபத்திரர் (பௌத்தம்)



**குணபத்திரர்** (**Gunabhadra** (394–468) இந்தியாவின் மகத நாட்டில் பிறந்த மகாயான பௌத்த பிக்குவும், சமஸ்கிருத மொழி அறிஞரும் ஆவார். இவர் 435-இல் குணவர்மன் என்பவருடன் தென் சீனாவிற்கு கடல் வழியாக பயணித்து, சீனப் பேரரசர் வென் லீயு சாங் என்பவரை சந்தித்தார். சீனப் பேரரசரின் வேண்டுகோளுக்கு இணங்க, இவர் மகாயாண சூத்திரங்களை சமஸ்கிருத மொழியிலிருந்து, சீன மொழியில் மொழிபெயர்த்து வழங்கினார். மேலும் இவர் சம்யுக்த ஆகம சூத்திரங்களையும் சீன மொழியில் மொழிபெயர்த்தார்.
# நுரையீரல் மிதவை சோதனை

**நுரையீரல் மிதவை சோதனை** (*Lung float test*) என்பது நீர்ம அழுத்தடச் சோதனை அல்லது **டோசிமாசியா** என்றும் அழைக்கப்படுகிறது.  

## விளக்கம்
நுரையீரல் மிதவை சோதனை என்பது, சர்ச்சைக்குரிய பிணக்கூறு ஆய்வு முறையாகும். இம்முறையில் நுரையீரல் சுவாசத்திற்கு உட்பட்டதா என்பதைத் தீர்மானிக்கப் பயன்படுகிறது. சிசுக்கொலை எனச் சந்தேகிக்கப்படும் சந்தர்ப்பங்களில் இச்சோதனை வரலாற்று ரீதியாகப் பயன்படுத்தப்படுகிறது. இச்சோதனையில் ஒரு குழந்தை இறந்து பிறந்ததா இல்லையா என்பதைத் தீர்மானிக்க உதவுகிறது. இச்சோதனைக்கு உட்படுத்தப்படும் நுரையீரல், தண்ணீரில் மிதக்கும் போது நுரையீரலில் காற்றோட்டம் இருந்ததாகக் கருதப்படுகிறது. நீரில் மூழ்கும் நுரையீரல் காற்று இல்லாமல் இருந்ததைக் குறிக்கிறது.  

இச்சோதனை தவறானது அல்ல ஆனால் பல காரணிகள் சோதனையின் முடிவினை தவறான நேர்மறையாகவோ அல்லது எதிர்மறையான முடிவுகளைக் கொடுக்கக்கூடும். இறப்பிற்குப் பின் நுரையீரல் சிதைவதால் வாயுக்கள் உருவாகும், இதனால் பிரேதப் பரிசோதனையில் காற்றோட்டமில்லாத நுரையீரல் மிதக்கக் காரணமாகிறது. குழந்தைப் பிறப்பின் போது பிறப்பு பாதையில் மரணமடைந்த குழந்தையின் உடல் நகரும் போது நுரையீரல் உள்ளே காற்று செல்லலாம். இவ்வாறு காற்று நுழைந்த நுரையீரல் எப்போதும் மிதப்பதில்லை. க்ரோஸ் ஆஸ்டெண்டோர்ஃப் மற்றும் இவரைச் சார்ந்தவர்களின் சோதனைகளில் 2% தவறான முடிவைக் காட்டியது. 1997ஆம் ஆண்டு ஒரு ஆய்வறிக்கையில், ஜே.ஜே.மோர் நேரடி பிறப்பை தவறாகக் கண்டறியும் அபாயத்தை வலியுறுத்துகிறார், "பிரேத பரிசோதனையில் காணப்பட்ட புதிதாகப் பிறந்த குழந்தைகளில் பெரும்பாலானவர்கள் மாறுபட்ட அளவிலான சிதைவின் அறிகுறிகளைக் காட்டுகின்றன. ஏனெனில் இக்குழந்தைகளில் பெரும்பாலவை குப்பைகளில் காணப்பட்டன. செய்தித்தாள் அல்லது நெகிழிப் பைகளினால் மூடப்பட்டிருந்தன அல்லது திறந்தவெளியில் காணப்பட்டன. நுண்ணிய அளவில் கெட்டுப்போன விரிவாக்கப்படாத நுரையீரல் கூட வாயு உருவாக்கத்தால் மிதக்கலாம். இயற்கையாக, புத்துயிர் பெறுவதற்கான எந்தவொரு முயற்சியும் புதிதாகப் பிறந்த குழந்தையின் நுரையீரலை ஓரளவு விரிவுபடுத்தி, நேரடி பிறப்பை நிறுவுவது மேலும் சிரமத்திற்கு வழிவகுக்கும்."  

கருவின் நுரையீரலுக்கும் ஒரு குழந்தையின் நுரையீரலுக்கும் உள்ள வேறுபாட்டை பண்டைய கிரேக்க மருத்துவர் கலென் குறிப்பிட்டார். நுரையீரல் மிதவை சோதனை 1670களில் ஹங்கேரிய தாவரவியலாளர் கோரோலி ரேஜரால் விவரிக்கப்பட்டு, 1681இல் முதன்முதலில் மேற்கொள்ளப்பட்டது. ஜெர்மன் மருத்துவர் ஜோஹன்னஸ் ஷ்ரேயர் 1690இல் நுரையீரல் மிதவை பரிசோதனை செய்தார்.  

சுவாசம் மற்றும் உயிருடன் கூடிய பிறப்பைத் தீர்மானிக்க நுரையீரல் மிதவை பரிசோதனையின் பயன்பாடு பல மருத்துவ-சட்டரீதியான கருத்துக்களைக் கொண்டுள்ளது. தென்னாப்பிரிக்கா சட்டத்தின் கீழ் சுவாசிக்கும் கரு ஒரு நபராகக் கருதப்பட வேண்டும்.  

சந்தேகத்திற்கு இடமானவர் நீரில் மூழ்கியிருந்ததா என்பதை அறிய தடயவியல் நோயியல் வல்லுநர்களால் நுரையீரல் மிதவை சோதனைகளைப் பயன்படுத்துகின்றனர்.
# தடயம்


**தடயம்** (*Thadayam*) என்பது ரமேஷ் பாலகிருஷ்ணன் இயக்கிய 1997 ஆம் ஆண்டய தமிழ் அதிரடித் திரைப்படம் ஆகும். இப்படத்தில் விஜயசாந்தி, ராம்கி, இந்திரஜா ஆகியோர் முக்கிய வேடங்களில் நடித்துள்ளனர். ஜோதி பிரசாத் சீனிவாசன் தயாரித்த இப்படத்திற்கு, தேவா இசை அமைத்துள்ளார். இப்படம் 28, நவம்பர், 1997 அன்று வெளியிடப்பட்டது. இப்படம் தெலுங்கு திரைப்படமான *கேங்* லீடரைத் தழுவியது *.*  

## கதை
சந்திரசேகர் ( ராம்கி ), அல்லது சந்திரூ, ஒரு வேலையில்லா பட்டதாரி. இவர் தனது நண்பர் ஜீவாவுடன் வசிக்கிறார். இவர் தன் வாழ்கைக்கான சம்பாதிப்பதற்காக அடிக்கடி சிறைக்குச் செல்கிறார். அச்சமற்ற குற்றவியல் வழக்கறிஞரான ஜோதி ( விஜயசாந்தி ) அநீதிக்கு எதிராக போராடுகிறார். சந்திருவை தேவி ( இந்திரஜா ) காதலிக்கிறாள், ஜோதி சந்திருவை காதலிக்கிறாள்.  

## நடிகர்கள்

- விஜயசாந்தி - வழக்கறிஞர் ஜோதி
- ராம்கி (நடிகர்) - சந்துரு (சந்திரசேகர்)
- இந்திரஜா - தேவி
- நாகேஷ் - ஜோதியின் தாத்தா
- ராதாரவி - ஜோதியின் தந்தை தனசேகர்
- தேவன் - கிளர்ச்சிக் குழுவின் தலைவர் பாண்டியன்
- டெல்லி கணேஷ் - தர்மராஜின் உதவியாளர் சோமு
- இராமி ரெட்டி - சிறைக் கண்காணிப்பாளர் பாண்டித்துரை
- வடிவேலு - ஜோதியின் உதவியாளர் நீதிதேவன் எம்.ஏ
- உதய் பிரகாஷ் - பாண்டியனின் குழு உறுப்பினரான ஜீவா
- வினோதினி - ஜோதி
- வி. கோபாலகிருட்டிணன்
- அலெக்ஸ்
- மகாநதி சங்கர் - பாண்டியனின் அடியாள்
- ஜாகுவார் தங்கம்
- செல்லதுரை - வடிவேலு
- விட்டல் ராவ்
- இடிச்சப்புளி செல்வராசு - தலைமைக் காவலர்

## இசை
படத்திற்கான இசையை இசையமைப்பாளர் தேவா மேற்கொண்டுள்ளார். 1997 ஆம் ஆண்டில் வெளியிடப்பட்ட இந்தப் படத்தின் இசைப்பதிவில், வாலி, பொன்னியன் செல்வன், வாசன் ஆகியோரால் எழுதப்பட்ட ஐந்து பாடல்கள் உள்ளன.  
| 1 | 'காதலனே' | சுவர்ணலதா | வாசன் | 5:03 |  |
| --- | --- | --- | --- | --- | --- |
| 2 | 'லக் லக்' | வதிவேலு | வாலி | 5:09 |  |
| 3 | 'ஓ பூர்ணிமா' | பி. உன்னிகிருஷ்ணன், சித்ரா | 4:59 |  |  |
| 4 | 'ஓ தேவதையே' | பி. உன்னி கிருஷ்ணன் | பொன்னியின் செல்வன் | 5:22 |  |
| 5 | 'வெள்ளி வெள்ளி' | மனோ, அம்ருதா | வாலி | 5:05 | } |
# ஐரிய விக்கிப்பீடியா


**ஐரிய விக்கிப்பீடியா** *(Irish Wikipedia)* என்பது கட்டற்ற கலைக்களஞ்சியமான விக்கிப்பீடியாவின் ஐரிய மொழி பதிப்பாகும். 2003 ஆம் ஆண்டு அக்டோபர் மாதம் முதல் ஐரிய விக்கிப்பீடியா செயல்படுகிறது. 2004 ஆம் ஆண்டு சனவரி மாதம் ஐரிசு விக்கிப்பீடியாவில் முதலாவது கட்டுரை எழுதப்பட்டது. விக்கிமீடியா அறக்கட்டளையின் கீழ் காப்ரியல் பீச்சாம் என்பவர் ஐரிய மொழி விக்கிப்பீடியாவை தொடங்கினார். 2005 ஆம் ஆண்டு செப்டம்பர் மாதத்தில் ஐரிய மொழியில் 1600 கட்டுரைகள் எழுதப்பட்டன. பகுதி நேரமாகவும் முழுநேரமாகவும் 173 பயனர்கள் இக்கட்டுரைகளை எழுதினர். 2007 ஆம் ஆண்டு மார்ச்சு மாத நிலவரப்படி ஐரிய மொழியில் 7000 கட்டுரைகள் எழுதப்பட்டன. 20 தீவிர விக்கிப்பீடியா பயனர்கள் இக்கட்டுரைகளை எழுதினர். 2013 ஆம் ஆண்டு நவம்பர் மாதத்தில் ஐரிய மொழியில் கட்டுரைகளின் எண்ணிக்கை 28,000 என்ற அளவை எட்டியது. இதனால் உலக விக்கிப்பீடியா தரவரிசையில் ஐரிய விக்கிப்பீடியா 85 ஆவது பெரிய விக்கிப்பீடியா என்ற நிலையை அடைந்தது.  

தத்துவம், மரபியல், பழங்குடியினர் தொடர்பான கட்டுரைகள் மற்றும் கடல்சார் சொற்களஞ்சியம் போன்ற பல்வேறு தலைப்புகள் உட்பட பலவிதமான பாடப் பொருள்கள் தற்போது ஐரிய விக்கிப்பீடியாவின் உள்ளடக்கமாக உள்ளன. அறிவியல் மற்றும் தொழில்நுட்ப ஐரிய கலைக்களஞ்சியத்தின் நிர்வாகக் குழுவினரிடம் அனுமதியுடன் படைப்புகள் நேரடியாக ஐரிய விக்கிப்பீடியாவில் பதிவேற்றப்படுகின்றன.  

2013 ஆம் ஆண்டு நவம்பர் மாதத்தில் ஐரிய மொழியில் கட்டுரைகளின் எண்ணிக்கை 28,000 என்ற அளவை எட்டியது. இதனால் உலக விக்கிப்பீடியா தரவரிசையில் ஐரிய விக்கிப்பீடியா 85 ஆவது பெரிய விக்கிப்பீடியா என்ற நிலையை அடைந்தது.  

விசிபீட் என்ற பெயரால் அறியப்படும் ஐரிய மொழி விக்கிப்பீடியா அந்நாட்டு ஊடகங்களின் ஆதரவையும் பெற்றுள்ளது. கற்றலை மீண்டும் கற்றல் தொழில்நுட்பத்திற்குள் கொண்டுவருவது குறித்த தனது ஆய்வறிக்கையில் டப்ளின் நகர பல்கலைக்கழகத்தின் பாரி மெக்முலின், ஐரிய விக்கிப்பீடியா ஒருபோதும் உலகின் மிகப் பரவலான மொழிகளின் விக்கிப்பீடியாக்களைப் போன்ற பல கட்டுரைகளைக் கொண்டிருக்க வாய்ப்பில்லை என்றாலும் ஒரு பயனுள்ள அறிவு வளமாகும் என்று பரிந்துரைத்தார். சில குறிப்பிட்ட தலைப்புப் பகுதிகள் பற்றிய அறிவைத் தேடும்போது ஐரிய விக்கிப்பீடியா ஆங்கிலம் மற்றும் பிற மொழிகளில் உள்ள விக்கிபீடியாக்களை விட மிகவும் பயனுள்ளதாக இருக்கும் என்று அவர் உணர்ந்தார். ஏனெனில் கட்டுரைகளின் பரிணாம வளர்ச்சியின் தன்மை எந்தவொரு மொழியிலும் அக்கட்டுரைகளின் முதன்மை அல்லது உறுதியான விக்கிப்பீடியா கட்டுரைகளைக் கொண்டிருக்க வழிவகுக்கும் என்பது அதற்கான காரணமாகும். மேற்கு அயர்லாந்திலுள்ள கால்வே தேசிய பல்கலைக்கழகத்தின் கல்விச் செயல்திட்டங்கள் ஐரிய விக்கிப்பீடியாவை ஆதரிக்கின்றன.
# கஸ்தூரி மான் (திரைப்படம்)


**கஸ்தூரி மான்** (*Kasthuri Maan*) என்பது மலையாள இயக்குநர் அ. க. லோகிததாசு இயக்கிய 2005 ஆம் ஆண்டய தமிழ் திரைப்படமாகும். இப்படம் இதே பெயரில் இவராலேயே மலையாளத்தில் எடுக்கபட்ட படத்தின் மறு ஆக்கம் மற்றும் இந்த நாள்வைரியிலான இவரது ஒரே தமிழ் படமும் ஆகும். இப்படத்தில் பிரசன்னா, மீரா ஜாஸ்மின் ஆகியோர் முதன்மை பாத்திரங்களில் நடித்துள்ளனர். சம்மி திலகன், சரத் பாபு, வி. எம். சி ஹனீபா, பாரதி கண்ணன், பவன், வினோதினி, சுஜா ஆகியோரும் இடம்பெற்றுள்ளனர். *கஸ்தூரி மானின்* கதை ஒரு இளம் கல்லூரிப் பெண்ணைச் சுற்றியதாக உள்ளது, அவர் தனது காதலருக்கு தனது சொந்த பிரச்சினைகளுக்கு மத்தியில் அவரை ஒரு ஐ.ஏ.எஸ் அதிகாரியாக வேண்டும் என்ற கனவை நனவாக்க உதவுகிறார். இந்த படம் 2005 தீபாவளியின் போது வெளியிடப்பட்டது. பெரும்பாலும் பொதுவாக நேர்மறையான வரவேற்பைப் பெற்றது.  

## கதை
அருண்குமார் ( பிரசன்னா ), மாவட்ட ஆட்சியர் பதவியில் இருப்பதாக படம் தொடங்குகிறது. அவரது தந்தை பழனியப்பன் ( சரத் பாபு ) அவரை திருமணம் செய்து கொள்ளக் கூறுவதாக அவரது முன் வாழ்க்கை காட்சிக்கு கதை செல்கிறது. பழனியப்பன் ஒரு பணக்கார திரைப்பட தயாரிப்பாளராக இருக்கிறார். அவர் ஒரு பணக்காரரிடமிருந்து கடன் வாங்கியிருந்தார், ஆனால் அவரால் கடனை திருப்பிச் செலுத்த முடியாத நிலையில் தவிக்கிறார். பணக்காரன் தன் மகளை அருணுக்கு திருமணம் செய்விக்க விரும்புகிறான். ஆனால் அருண் அவளை திருமணம் செய்ய விரும்பவில்லை.  

உமாசங்கரியும் ( மீரா ஜாஸ்மின் ) அருணும் ஒரே கல்லூரியில் படிக்கின்றனர். கல்லூரி வளாகத்தில் உமா ஒரு கலகலப்பான, குறும்புக்கார பெணாக உள்ளாள். ஆனால் வீட்டில், கடுமையான வறுமையை எதிர்கொண்டு வாழ்கிறாள். தனது வீட்டை கவனித்துக்கொள்வதற்கும், வாழாவெட்டியான சகோதரிக்காகவும் பல்வேறு பகுதிநேர வேலைகளில் ஈடுபடுகிறாள். இதற்கிடையில், பழனியப்பன் கடன் சுமை தாளாமல் தற்கொலைக்கு முயற்சிக்கிறார். ஐ.ஏ.எஸ் தேர்வுகளுக்கு தயாராகி வரும் அருணுக்கு உமா பலவகையிலும் உதவுகிறாள். அவர் அவளை திருமணம் செய்துகொள்வதாகவும், அவளுடைய குடும்ப சூழ்நிலையிலிருந்து அவளை மீட்பதாகவும் உறுதியளிக்கிறார். இருப்பினும், உமா, தனது அக்காள் கணவரிடமிருந்து காத்துக்கொள்ள அவனை கொன்று சிறை செல்கிறாள். இறுதியில் இருவரும் இணைகிறனர்.  .  

## நடிகர்கள்

- பிரசன்னா அருணாச்சலம் பழநியப்பனாக
- மீரா ஜாஸ்மின் உமாசங்கரி வெற்றிவாலாக
- சம்மி திலகன் சி. கே. நாகராஜனாக
- சரத் பாபு பழநியப்பனாக
- கீதா ரவிசங்கர் அருணின் தாயாக
- வினோதினி பிரேமாவாக
- சுஜா வருணீ சுனிதாவாக
- குலப்புள்ளி லீலா முனியம்மாவாக
- அஞ்சலி தேவி வடிவம்மாளாக
- தேவி சந்திரா அருணாச்சலத்தின் சகோதரியாக
- கொச்சி ஹனீஃபா
- கருணாஸ்
- டி. கே. கலா
- பாரதி கண்ணன்
- பவன்
- சாய் பல்லவி கல்லூரி மாணவியாக (அங்கீகரிக்கப்படாத துணை நடிகை)

## இசை
படத்திற்கு இளையராஜா இசையமைத்துள்ளார். அனைத்து பாடல்களின் பாடல் வரிகளை வாலி, முத்துலிங்கம், நா. முத்துகுமார், பழனிபாரதி, மு. மேதா ஆகியோர் எழுதியுள்ளனர்.  

- "ஓரு போர்களம்" - கார்த்திக், மஞ்சரி
- "கேட்கலையோ" - திப்பு, மஞ்சரி
- "நேத்து வரைக்கும்" - சுஜாதா
- "என்னை கேட்கும்" - திப்பு
- "வானின் காதல்" - மஞ்சரி
# கொஞ்சம் கொஞ்சம்


**கொஞ்சம் கொஞ்சம்** (*Konjam Konjam*) என்பது ஓர் இந்திய தமிழ் திரைப்படம், ஆகும். இதை அறிமுக இயக்குநரான உதய சங்கர் எழுதி இயக்கியுள்ளார். பெட்டி சி. கே மற்றும் பி. ஆர். மோகன் ஆகியோர் தங்கள் தயாரிப்பு நிறுவனமான மிமோசா புரொடக்சன்ஸ் நிறுவனத்தின் மூலமாக தயாரித்துள்ளனர். இப்படத்திற்கான தயாரிப்பு பணிகள் 2016 சனவரியில் தொடங்கியது. படம் 22 செப்டம்பர் 2017 அன்று வெளியிடப்பட்டது.  

## சுருக்கம்
கொஞ்சம் கொஞ்சம் படத்தில் பிரியா மோகன், கோகுல் கிருஷ்ணன், மெர்ஷீனா நீனு ஆகியோர் முக்கிய வேடங்களில் நடித்துள்ளனர். இது ஒரு காதல் குடும்ப நாடகப் படமாகும். இதை உதயசங்கரன் இயக்க, வல்லவன் இசையமைத்துள்ளார்.  

## நடிகர்கள்

- திருநாவுக்கராசாக கோகுல் கிருஷ்ணா
- திலகாவதியாக பிரியா மோகன்
- திவ்யாவாக மார்ஷீனா நீனு
- சிவபாலனாக அப்புக்குட்டி
- கொடுமுடி பாபுவாக மன்சூர் அலி கான்
- கொடுமுடி பாபுவின் மனைவியாக வினோதினி
- ஜாங்கிரி மதுமிதா
- சுடலையாக ஏ.கே.தவசி
- செந்தமிழனாக சிவதாணு
- புரூனோவாக பிரதீப் கோட்டயம்
- எஸ். ஐ. ஜெய குமாராக ஜெயன் செர்தலா
- தப்பாவாக சர்மிளா தாபா
- பார்வதியாக சாந்தி மணி
- ரஜினி ஆசிரியராக ரஜினி முரளி
- தாமரையாக மகாலட்சுமி
- ராதாவாக காயத்ரி
# இனிமை இதோ இதோ


**இனிமை இதோ இதோ** (*Inimai Idho Idho*) என்பது 1983 ஆண்டைய இந்திய தமிழ் திரைப்படம் ஆகும். இப்படத்தை ஆர். இராமலிங்கம் இயக்கியுள்ளார். இப்படத்தில் ராஜேந்திர பிரசாத், நிஷா, சந்திரசேகர் ஆகோயோர் முன்னணி பாத்திரங்களில் நடித்துள்ளனர்.  

## நடிகர்கள்

- ராஜேந்திர பிரசாத்
- நிஷா நூர்
- சந்திரசேகர்
- கவுண்டமணி
# ரத்தபாசம் (1980 திரைப்படம்)



**ரத்த பாசம்** (*Ratha Paasam*) என்பது 1980 ஆம் ஆண்டய இந்தியத் தமிழ் திரைப்படம் ஆகும். கே. விஜயன் இயக்கிய இப்படத்தை, சாந்தி நாராயணசாமி தயாரித்துள்ளார். இப்படத்தில் சிவாஜி கணேசன், ஸ்ரீப்ரியா, எம். என் .நம்பியார், மேஜர் சுந்தரராஜன் ஆகியோர் முக்கிய வேடங்களில் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்தார்.  

## நடிகர்கள்
- சிவாஜி கணேசன்
- ஸ்ரீப்ரியா
- எம்.என் நம்பியார்
- மேஜர் சுந்தரராஜன்
- தேங்காய் சீனிவாசன்
- ஜெய்கணேஷ்
- பிரமிளா
- ஜெயசித்ரா
- மோகன் பாபு
- மனோரமா

## இசை
இப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கண்ணதாசன் எழுதியிருந்தார்.  
| 1 | "ஆசை தீரப் பேச வேண்டும்" | எஸ். பி. பாலசுப்பிரமணியம், எஸ். ஜானகி | கண்ணதாசன் |
| --- | --- | --- | --- |
| 2 | "நோட்டம் கண்ட" | எஸ். பி. பாலசுப்பிரமணியம், எல். ஆர். ஈஸ்வரி |  |
| 3 | "என் உள்ளம் என்கின்ற வானத்திலே" | டி. எம். சௌந்தரராஜன், பி. சுசீலா |  |
| 4 | "மான்குட்டி இப்போது" | டி. எம். சௌந்தரராஜன் |  |
| 5 | "பூ மணக்கும் பூங்குழலி" | எஸ். பி. பாலசுப்பிரமணியம் | } |
# வில்லியனூர் மாதா


**வில்லியனூர் மாதா** (*Villiyanur Matha*) என்பது 1983 ஆம் ஆண்டய இந்தியத் தமிழ் திரைப்படம் ஆகும். இதை கே. தங்கப்பன் இயக்க, ஜி. தேவராஜன் இசை அமைத்துள்ளார். இப்படம் மலையாள மொழியில் *லூர்தே மாதாவு என்ற பெயரில் வெளியானது* .  

## நடிகர்கள்

- பேபி அஞ்சு
- ராஜ்குமார் சேதுபதி
- தந்தையாக வின்சென்ட்
- பிரமிளா
- ராணி பத்மினி
- சங்கீதா
- ஒய். ஜி. மகேந்திரன்
- சரத் பாபு
- விஜய சாந்தி
- மனோரமா

## பாடல்: தமிழ் பதிப்பு
படத்திற்கு ஜி. தேவராஜன் இசையமைத்தார்.  
| 1 | "மாசிலா கன்னியே" | ஸ்ரீவர்த்தினி, மேனகா & சுஜாதா | } |
| --- | --- | --- | --- |

## பாடல்: மலையாள பதிப்பு
மலையாள பதிப்புக்கும் ஜி.தேவராஜன் இசையமைத்துள்ளார், பாடல் வரிகளை மான்கொம்பு கோபாலகிருஷ்ணன் எழுதியுள்ளார் .  
| 1 | "கண்ணுக்களுலில்லாத" | கே. ஜே. யேசுதாஸ் | மங்கொம்பு கோபாலகிருஷ்ணன் |  |
| --- | --- | --- | --- | --- |
| 2 | "மாதா தேவநாயகி" | பி. சுசீலா | மங்கொம்பு கோபாலகிருஷ்ணன் |  |
| 3 | "நாதர் முடி மெலிருக்கும்" | பி. மாதுரி |  |  |
| 4 | "நிஜன் கண்ணில்லாதொரு" | மங்கொம்பு கோபாலகிருஷ்ணன் |  |  |
| 5 | "பாதாம் என்னெராவம்" | மங்கொம்பு கோபாலகிருஷ்ணன் |  |  |
| 6 | "பாரிலே" | கே. ஜே. யேசுதாஸ், பி. மாதுரி | மங்கொம்பு கோபாலகிருஷ்ணன் |  |
| 7 | "சந்தோஷமாம்" | கே. ஜே. யேசுதாஸ் | மங்கொம்பு கோபாலகிருஷ்ணன் |  |
| 8 | "வீணக்கம்பிதன்" | பி. மாதுரி, குழுவினர் | மங்கொம்பு கோபாலகிருஷ்ணன் | } |
# சைமன் பல்சிபெர்


**சைமன் எட்வர்ட் பல்சிபெர்** (Simon Edward Pulsifer)(பிறப்பு: செப்டம்பர் 11, 1981) ஆங்கில மொழி விக்கிபீடியாவில் கனேடிய பங்களிப்பாளராக உள்ளார், அவரின் ஏராளமான பங்கேற்பு அவரை "சிறு ஊடக பிரபலமாக" மாற்றியது.  

## ஆங்கில விக்கிபீடியா
*தி நியூயார்க் டைம்ஸ்* இதழின் மூலமாக தளத்தைப் பற்றி கேள்விப்பட்டபின், சைமன் பி என்ற பயனர் பெயரின் கீழ் டிசம்பர் 10, 2001 அன்று ஆங்கில விக்கிபீடியாவில் பல்சிபெர் ஒரு தீவிர பங்களிப்பாளராக ஆனார். 2006 ஆம் ஆண்டில், விக்கிபீடியா இணையதளத்தில் வாரத்திற்கு 40 மணி நேரத்திற்கும் மேலாக செலவிட்டதாக அவர் கூறினார். அவர் ஒரு நிர்வாகியும், விக்கிபீடியாவின் நடுவர் குழுவின் முன்னாள் உறுப்பினரும் ஆவார்.  

விக்கிபீடியாவில் பல்சிபெரின் பணித்திறன் அவரை உள்ளூர் பத்திரிகைகளில் மனித ஆர்வக் கதைகளுக்கு உட்படுத்தியுள்ளது.ஜிம்மி வேல்ஸுடன் சேர்ந்து ஆகஸ்ட் 2, 2006 அன்று *ஆன் பாயிண்ட்* நிகழ்ச்சியில் தோன்றினார். 2006 டிசம்பரில் *டைம் (இதழ்)* ஆண்டு தோறும் வழங்கப்படும் "ஆண்டின் மனிதர்" விருதினைத் தந்து அவரைப் பற்றிய ஒரு பிரசுரத்தையும் வெளியிட்டிருந்தது. பிப்ரவரி 6, 2011 அன்று, விக்கிமீடியாவின் நிர்வாக இயக்குநர் சூ கார்ட்னர், விக்கிபீடியா சமூகத்தின் பாராட்டுக்கான அடையாளத்தை அவருக்கு வழங்கினார்.  

## தனிப்பட்ட வாழ்க்கை
பல்சிபெர் நோவா ஸ்கொட்டியாவின் ஹாலிஃபாக்ஸில் பிறந்தார், ஒன்ராறியோவின் ஒட்டாவாவில் வளர்ந்தார். அவருக்கு ஆண்ட்ரூ என்ற சகோதரர் உள்ளார். 2000 ஆம் ஆண்டு சூனில், அவர் லிஸ்கர் கல்லூரி நிறுவனத்தில் பட்டம் பெற்றார். மற்றும் விக்டோரியா கல்லூரியின் டொராண்டோ பல்கலைக்கழகத்தில் வரலாற்றைப் படித்தார்.  
டொராண்டோவில் வசிக்கும் அவர் (2007 நிலவரப்படி), அவர் ஒட்டாவாவில் பல ஆண்டுகள் வாழ்ந்தார். அவர் இரண்டு நகரங்களிலுமே அரசியல்வாதிகளின் அரசியல் பிரச்சாரங்களில் பணியாற்றியுள்ளார் பவுல் தேவார் ( ஒட்டாவா மையம் ) மற்றும் ஒலிவியா சோவ் ( டிரினிட்டி- இசுபேடினா) &mdash; மற்றும் 2006 ஆம் ஆண்டில் ஒட்டாவா மேயர் வேட்பாளர் அலெக்ஸ் முன்டரிடம் தகவல்தள மேலாளராகப் பணிபுரிந்தார்.  

பல்சிபெர் டொராண்டோ நகர மன்றத்தின் உறுப்பினராகவும் இருந்தார்.
# பரிட்சைக்கு நேரமாச்சு


**பரிட்சைக்கு நேரமாச்சு** (*Paritchaikku Neramaachu*) என்பது 1982 ஆம் ஆண்டய இந்தியத் தமிழ்த் திரைப்படமாகும். இதை முக்தா சீனிவாசன் இயக்க, முக்தா இராமசாமி தயாரித்தார். இப்படத்தில் சிவாஜி கணேசன், சுஜாதா, தேங்காய் சீனிவாசன், ஒய். ஜி. மகேந்திரன் ஆகியோர் நடித்துள்ளனர். இப்படத்திற்கு எம். எஸ். விஸ்வநாதன் இசையமைத்திருந்தார். இப்படத்தின் கதையானது இதே பெயரிலான மேடை நாடகத்தை அடிப்படையாகக் கொண்டது.  

## நடிகர்கள்

- சிவாஜி கணேசன்
- சுஜாதா
- தேங்காய் சீனிவாசன்
- ஒய். ஜி. மகேந்திரன்
- வெண்ணிற ஆடை மூர்த்தி
- வி. கோபாலகிருட்டிணன்
- ராதாரவி
- டெல்லி கணேஷ்
- ஒய். ஜி. பார்த்தசாரதி
- ஆர். நீலகண்டன்
- காத்தாடி ராமமூர்த்தி
- உசிலைமணி
- ஒரு விரல் கிருஷ்ணா ராவ்
- டைப்பிஸ்ட் கோபு
- ஜி. சீனிவாசன்
- லூசு மோகன்
- மனோரமா
- பூர்ணிமா ஜெயராம்
- சில்க் ஸ்மிதா
- எஸ். என். பார்வதி

## இசை
இப்படத்திற்கு எம்.எஸ். விஸ்வநாதன் இசையமைத்தார்.  
| 1 | "மல்லிகை பூச்சரம் மஞ்சளின் மோகனம்" | பி. சுசீலா, வாணி ஜெயராம் | வாலி |  |
| --- | --- | --- | --- | --- |
| 2 | "ஒரு ஒசையின்றி மௌனமாக" | பி. ஜெயச்சந்திரன் | வாலி |  |
| 3 | "இராகம் தாளம் பல்லவி என்று கீதம்" | டி. எம். சௌந்தரராஜன் | வாலி |  |
| 4 | "நா ஆத்துப் பக்கம் குளிக்கப் போனா" | எல். ஆர். ஈஸ்வரி | வாலி | } |
# கொங்கணி விக்கிப்பீடியா

**கொங்கணி விக்கிப்பீடியா** (Konkani Wikipedia) என்பது விக்கிப்பீடியாவின் கொங்கணி மொழிப் பதிப்பாகும். இது விக்கிப்பீடியா அமைப்பால் ஜூலை 2015இல் தோற்றுவிக்கப்பட்டது. 2006 முதல் எடுக்கப்பட்ட முயற்சிகள் 2015இல் நிறைவுக்கு வந்தது. தற்பொழுது இந்த திட்டத்தில் சுமார் 4000 கட்டுரைகள் உள்ளன.  

## வரலாறு
கொங்கணி விக்கிப்பீடியா 2006 தொடங்கப்பட்டு ஜூலை 2015இல் பயன்பாட்டிற்கு வந்தது. படைப்பாக்க பொதுமங்களின் உரிமங்களின் கீழ் வெளியிடப்பட்டன. இந்த கலைக்களஞ்சியங்களின் தகவல்கள் கொங்கணி விக்கிப்பீடியாவில் கட்டுரைகளை எழுதப் பயன்படுத்தப்பட்டன. இதே ஆண்டில் கோவா பல்கலைக்கழகத்தில் விக்கிப்பீடியா தொடர்பான பயிற்சிப் பட்டறை ஏற்பாடு செய்யப்பட்டது. ஏப்ரல் 2014இல், விக்கிப்பீடியாவைத் திருத்துவதற்கான இரண்டு அறிமுக அமர்வுகள் கோவாவில் உள்ள ரோஷ்னி நிலைய சமூகப் பள்ளியில் நடத்தப்பட்டன.  

ஜூலை 2015இல், விக்கிப்பீடியா 9 ஆண்டுகள் வளர்ச்சிப்பாதையில் கடந்தபின் நேரலைக்கு வந்தது. 2015ல் விக்கிப்பீடியாவின் அலுவல் ரீதியான தொடக்கத்தின் போது 2500 கட்டுரைகள் இருந்தன. இந்த திட்டத்திற்குக் கோவா பல்கலைக்கழகம் மற்றும் நிர்மலா கல்வி நிறுவனம் ஆதரவு அளித்தன. கோவா பல்கலைக்கழகத்தின் பேராசிரியரும் கொங்கணி துறைத் தலைவருமான மறைந்த மாதவி சர்தேசாய் இந்தத் திட்டத்தைத் தொடங்க முக்கியப் பங்கு வகித்தார். கோவா பல்கலைக்கழகத்தின் கொங்கணி துறையின் தற்போதைய துறைத் தலைவர் பிரகாஷ் பரிங்கர் அப்போது கூறியதாவது: கோவா தொடர்பான பல்வேறு பாடங்களில் கட்டுரைகளை எழுதுவதற்கும் அவற்றை விக்கிப்பீடியாவில் பதிவேற்றுவதற்கும் எங்கள் மாணவர்களுக்கும் எழுத்தாளர்களுக்கும் திட்டங்களை வழங்குவோம். உள்ளூர் உணவு, அதன் கலாச்சாரம், பாரம்பரியம், சுற்றுலா இடங்கள் மற்றும் பலவற்றின் தகவல்கள் இதில் அடங்கும்.</blockquote>ஜனவரி 2016இல், கோவாவின் கிருஷ்ணதாஸ் ஷாமா மத்திய நூலகத்தில் ஒரு நாள் திருத்தம் ஏற்பாடு செய்யப்பட்டது. இணையத்திற்கான மையம் மற்றும் சமூகத்தின் பிரதிநிதி ரஹ்மனுதீன் ஷேக் பங்கேற்பாளர்களுக்கு விக்கிப்பீடியா தொகுத்தமைத்தல் மற்றும் கொள்கைகள் குறித்து பயிற்சி அளித்தார். இந்த ஒரு நாள் நிகழ்வின் போது கிட்டத்தட்ட 100 கட்டுரைகள் உருவாக்கப்பட்டுள்ளன  

இதைத் தொடர்ந்து, கோவாவில் கோவா பயனர் குழுவினரை விக்கிப்பீடியர்களின் ஒரே குடையின் கீழ் கொண்டுவர முயற்சிகள் மேற்கொள்ளப்பட்டுள்ளன. இது மொழியைப் பொருட்படுத்தாமல் கோவாவை மையமாகக் கொண்டதாக இருந்தாலும் கொங்கணி விக்கிப்பீடியாவிலும் கவனம் செலுத்தும் திறனையும் கொண்டுள்ளது.  

## கொங்கணி விக்சனரி
இதன் இணையான முயற்சியாகக் கொங்கணி விக்சனரி திட்டம். இது சைபர்ஸ்பேஸில் திறந்த மற்றும் பகிரக்கூடிய கொங்கணி அகராதியை உருவாக்கும் முயற்சியாகும். இதன் நடவடிக்கைகளின் ஒரு பகுதியாக, மே 2019 மற்றும் டிசம்பர் 2019இல் மாபூசாவின் தூய சவேரியார் கல்லூரியில் ஒரு விக்சனரி பட்டறை மற்றும் சந்திப்புகள் நடைபெற்றன. இதற்கு மார்ச், 2020இல், விக்கிமீடியா அறக்கட்டளையின் மொழி குழு ஒப்புதல் அளித்தது. கொங்கணி விக்சனரி அதன் புதிதாக உருவாக்கப்பட்ட தளத்திற்கு 21 மே 2020 அன்று சென்றது. இதில் 2300க்கும் மேற்பட்ட உள்ளீடுகள் உள்ளன (நவம்பர் 2020).
# ஆரோன் ஆல்ஃபேகர்


**ஆரோன் ஆல்ஃபேகர்** (Aaron Halfaker) (; பிறப்பு திசம்பர் 27, 1983) என்பவர் ஒரு அமெரிக்க கணிணி அறிவியலாளர் மற்றும் விக்கிமீடியா நிறுவனத்தின் முதன்மை ஆய்வு விஞ்ஞானியுமாக 2020 வரை பணியாற்றியவரும் ஆவார்.  

## கல்வி மற்றும் தொழில்
ஆல்ஃபேகர் 2006 ஆம் ஆண்டில் செயின்ட் ஸ்கொலஸ்டிகா கல்லூரியில் கணினி அறிவியலில் பட்டம் பெற்றார், அங்கு அவர் ஒரு உடலியக்க சிகிச்சை பிரிவை தனது முதன்மைப் படிப்பாக படிக்கத் தொடங்கினார். ஆனால் இணை பேராசிரியர் டயானா ஜான்சன் ஒரு நிரலாக்க வகுப்பை எடுத்த பிறகு கணினி அறிவியலுக்கு மாறினார். பின்னர், 2013 ஆம் ஆண்டில் மினசோட்டா பல்கலைக்கழகத்தில் குரூப்லென்ஸ் ஆராய்ச்சி ஆய்வகத்திலிருந்து கணினி அறிவியலில் முனைவர் பட்டத்தைப் பெற்றார். விக்கிபீடியா மற்றும் அதன் தளத்தின் செயலில் உள்ள முனைப்பான பங்களிப்பாளர்களின் எண்ணிக்கை குறைதல் குறித்த அவரது ஆய்வுக்காக அறியப்பட்டவரானார். 2007 ஆம் ஆண்டில் விக்கிபீடியா ஒரு "சரிவு கட்டத்தை" தொடங்கியது என்றும், அதன் பின்னர் இது தொடர்ந்து குறைந்து வருவதாகவும் அவர் கூறியுள்ளார். விக்கிப்பீடியாவில் போட்ஸ் என அழைக்கப்படும் தானியங்கி கணக்குகளையும் மேலும் அவை தளத்திற்கு புதிய பங்களிப்பாளர்களை பாதிக்கும் விதம் குறித்தும் ஆல்ஃபேகர் ஆய்வு செய்துள்ளார், ஒரு பட்டதாரி மாணவராக இருந்தபோது, அவர், ஸ்டூவர்ட் கீகருடன் சேர்ந்து, விக்கிபீடியா தொகுப்பிற்கான " ஸ்னகல் " என்ற கருவியை உருவாக்கினார், இதன் குறிக்கோள் விக்கிப்பீடியாவில் காழ்ப்புணர்ச்சியுடன் செய்யப்படும் தொகுப்புகள் மற்றும் கழிவுகளை அகற்றுவதும், புதிய ஆசிரியர்களின் ஆக்கபூர்வமான பங்களிப்புகளை முன்னிலைப்படுத்துவதும் ஆகும். விக்கிபீடியாவில் காழ்ப்புணர்ச்சியைக் கண்டறிந்து அதை நல்ல நம்பிக்கையுடன் மேற்கொள்ளப்படும் திருத்தங்களிலிருந்து வேறுபடுத்துவதற்குப் பயன்படுத்தப்படும் "குறிக்கோள் திருத்த மதிப்பீட்டு சேவை" (அல்லது சுருக்கமாக ORES) எனப்படும் ஒரு செயற்கை நுண்ணறிவு இயந்திரத்தையும் அவர் உருவாக்கியுள்ளார்.
# தகவற்பெட்டி


விக்கிகளில், **தகவற்பெட்டி** (infobox) என்பது ஓர் ஆவணம் போன்ற அதன் பொருள் குறித்த தகவல்களை சேகரித்து வழங்க பயன்படும் வரிசைப் பட்டியல் ஆகும் விக்கிபீடியாவில் ஒரு கட்டுரையின் பொருள் குறித்த தகவல்களின் சுருக்கத்தைக் குறிக்கிறது. இந்த காரணத்தினால் தகவற் பெட்டி சில அம்சங்களில் தரவு வரிசைப் பட்டியல்களோடு ஒப்பிடப்படுகின்றன. பெரிய ஆவணத்தில் வழங்கப்படும்போது, ஒரு தகவற்பெட்டி பெரும்பாலும் பக்கப்பட்டி வடிவத்தில் வழங்கப்படுகிறது.  

## விக்கிப்பீடியா
விக்கிபீடியாவில் ஒரு கட்டுரையின் தகவல்களைச் சுருக்கமாக கொடுக்க தகவற் பெட்டியினைப் பயன்படுத்தப்படலாம். பொதுவான வடிவமைப்பைப் பயன்படுத்துவதன் மூலம் விளக்கக்காட்சியின் நிலைத்தன்மையை உறுதிப்படுத்த கட்டுரைகளில் இவை பயன்படுத்தப்படுகின்றன. முதலில், தகவற் பெட்டி என்பது (மற்றும் பொதுவான வார்ப்புருக்கள்) பக்க வடிவமைப்பு நோக்கங்களுக்காகப் பயன்படுத்தப்பட்டன. தகவற் பெட்டிகளில் உள்ள காரணிகளை விரிவுபடுத்துவதன் மூலம் அது கட்டுரையாக மாற்றப்படலாம்.  

வலை உலாவி இயந்திரத்தால் வழங்கப்பட்ட *குரோஸ்டாட்டா* என்ற விக்கிபீடியா கட்டுரைக்கான தகவற்பெட்டி]]  
ஒரு கட்டுரையின் விக்கி உரைக்குள் ஒரு தகவற் பெட்டியினை வைப்பது அணுகலுக்கு முக்கியமானது ஆகும்.  

பைசா-யேட்ஸ் மற்றும் கிங் ஆகியோரின் கூற்றுப்ப்படி, சில பயனர்கள் தகவற்பெட்டி போன்ற வார்ப்புருக்களை சிக்கலானதாகக் காண்கிறார்கள்.  

<pre>  
</pre>  

## இயந்திர வழி கற்றல்
2008 ஆம் ஆண்டு கணக்கின்படி விக்கிபீடியா கட்டுரைகளில் சுமார் 44.2% மற்றும் 2010 இல் சுமார் 33% கட்டுரைகளில் தகவற்பெட்டிகள் இருந்தது. பிரெஞ்சு விக்கிபீடியா *இன்போபாக்ஸ் பதிப்பு 2* திட்டத்தை மே 2011 இல் துவக்கியது.
# சந்தாளி விக்கிப்பீடியா


**சந்தாளி விக்கிப்பீடியா** *(Santali Wikipedia)* என்பது கட்டற்ற கலைக்களஞ்சியமான விக்கிப்பீடியாவின் சந்தாளி மொழி பதிப்பாகும். 2018 ஆம் ஆண்டு அக்டோபர் மாதம் முதல் சந்தாளி விக்கிப்பீடியா செயல்படுகிறது. இடம் வலமாக எழுதப்படும் சந்தாளி மொழி எழுத்துக்களே சந்தாளி விக்கிப்பீடியாவில் பயன்படுத்தப்படுகின்றன. 7.5 மில்லியன் வரையிலான மக்களால் பேசப்படும் ஓர் ஆசுத்ரோ-ஆசிய மொழியின் முண்டா மொழிகளுள் ஒன்று சந்தாளி மொழியாகும். வங்கதேசம், இந்தியா, பூட்டான், நேபாளம் போன்ற தெற்காசிய மக்களால் இம்மொழி பேசப்படுகிறது.  

## வரலாறு
சந்தாளி மொழி விக்கிப்பீடியாவை உருவாக்கும் செயல்முறை 2012 ஆம் ஆண்டு தொடங்கியது. இம்மொழி விக்கிப்பீடியாவிற்காக வங்கதேச விக்கிப்பீடியா இவ்வாண்டில் விக்கிப்பீடியா சந்திப்பு மற்றும் பட்டறை ஒன்றை ஏற்பாடு செய்தது. வங்காளதேசத்தின் தினாச்பூர் மாவட்டத்தில் இம்முயற்சி மேற்கொள்ளப்பட்டது. பின்னர் பிப்ரவரி 2017 ஆம் ஆண்டு இத்திட்டம் வேகம் பெற்றது. சந்தாளி விக்கிப்பீடியாவின் முன்னேற்றம் அவ்வப்போது ஏற்ற இறக்கங்களுடன் சிலகாலம் தடுமாற்றம் கண்டது.  

பின்னர் 2017 ஆம் ஆண்டு செப்டம்பர் மாதத்தில் வங்கதேச விக்கிமீடியா டாக்கா நகரில் மீண்டும் ஒரு சந்தாளி மொழி விக்கிப்பீடியா சமூகத்துடன் மீண்டும் ஒரு சந்திப்புக் கூட்டத்தை ஏற்பாடு செய்தது. கூட்டத்தில் சந்தாளி மொழி விக்கிப்பீடியாவை தொடங்குவதை விரைவுபடுத்த வேண்டுமென முடிவு செய்யப்பட்டது. இந்த விவாதத்தைத் தொடர்ந்து 2017 ஆம் ஆண்டு டிசம்பர் மாதம் 30 அன்று சந்தாளி மொழி சமூகத்திற்காக வங்கதேசத்தின் டாக்கா நகரில் வங்கதேச விக்கிமீடியா ஒரு பயிற்சிப் பட்டறையை ஏற்பாடு செய்தது. இந்தியாவில் இருந்தும் சந்தாளி மொழி சமூககத்தினர் நிகழ்நேர கலந்துரையாடல் மூலம் இப்பயிற்சிப் பட்டறை நிகழ்ச்சியில் பங்கேற்றனர். இதைத் தொடர்ந்து சந்தாளி மொழி சமூகத்திற்காக ஒடிசாவில் மேலும் ஒரு பயிற்சிப் பட்டறை ஏற்பாடு செய்யப்பட்டது. ஒடிய விக்கிமீடியன் பயனர் குழுமத்தின் ஆதரவுடன் 2018 ஆம் ஆண்டு மார்ச்சு மாதம் 11 அன்று இப்பட்டறை நடத்தப்பட்டது.  

பல மாத வேலைகளுக்குப் பிறகு விக்கிமீடியா மொழிக் குழு 2018 ஆம் ஆண்டு சூன் மாதம் 28 அன்று சந்தாளி மொழி விக்கிப்பீடியாவுக்கு ஒப்புதல் அளித்தது. சந்தாளி விக்கிப்பீடியா தளம் இறுதியாக 2018 ஆம் ஆண்டு ஆகத்து மாதம் இரண்டாம் நாளில் தொடங்கப்பட்டது.  

## பயனர்களும் தொகுப்பவர்களும்
<>  
**'''சந்தாளி விக்கிப்பீடியா புள்ளி விவரங்கள்'''**

| பயனர் கணக்குகள் | கட்டுரைகள் | கோப்புகள் | நிர்வாகிகள் |
| --- | --- | --- | --- |
| } |  |  |  |
</>  

## காட்சிக்கூடம்
# அசர்பைசானிய விக்கிப்பீடியா

**அசர்பைஜான் விக்கிபீடியா** ( North Azerbaijani **விக்கிபீடியா** , South Azerbaijani ) என்பது அசர்பைஜான் மொழியில் ஒரு விக்கிபீடியா ஆகும் ( தொகுப்பு இடைமுகம் மற்றும் முதன்மைப் பக்கம் தெற்கு அஜர்பைஜான் வரிகள் வழியாக தற்காலிகமாக அணுகப்பட்டுள்ளன), இது ஜனவரி 2002 இல் தொடங்கப்பட்டது. நவம்பர் 30, 2010 நிலவரப்படி, அதன் உள்ளடக்கத்தில் 42,518 கட்டுரைகள் ( அளவு 4, 20 சிறப்பு கட்டுரைகள் உட்பட) மற்றும் 14,523 பதிவேற்றிய கோப்புகள் மற்றும் 23,766 பதிவுசெய்த பயனர்கள் (ஏழு நிர்வாகிகள் மற்றும் இரண்டு அதிகாரிகள் உட்பட) இருந்தனர். தலையங்க செயல்முறை நாற்பது போட்களால் ஆதரிக்கப்படுகிறது.  

அசர்பைஜான் விக்கிபீடியா உருவாக்கப்பட்ட முதல் இரண்டு ஆண்டுகளில் 3,000 கட்டுரைகளை எட்டியது. நவம்பர் 2010 நிலவரப்படி, கோரப்பட்ட கட்டுரைகளின் உள்ளூர் பட்டியலில் பத்து உள்ளீடுகள் உள்ளன (ஏழு சுயசரிதை, இரண்டு அறிவியல் மற்றும் குறிப்பிடப்படாத ஒன்று). நவம்பர் 2010 மொழிபெயர்ப்பு கோரிக்கைகள் மூன்று ஆங்கிலம் மற்றும் மூன்று துருக்கிய உள்ளீடுகளை உள்ளடக்கியது.  

கலாச்சாரம், புவியியல், வரலாறு, வாழ்க்கை, கணிதம், இயற்கை, அறிவியல், சமூகம் மற்றும் தொழில்நுட்பம் ஆகிய ஒன்பது தலைப்பு வகைகளின் மூலம் வகைப்படுத்தல் பராமரிக்கப்படுகிறது. மறைக்கப்பட்ட பிரிவுகள் 111 உள்ளீடுகளைத் தழுவுகின்றன. பின்னிணைப்பு பிரிவில் 14 துணைப்பிரிவுகள் உள்ளன.  

கட்டிடக்கலை, உயிரியல், வேதியியல், வரலாறு, இஸ்லாம், புவியியல், இலக்கியம், மருத்துவம், தத்துவம், அஜர்பைஜான் சினிமா, அஜர்பைஜான் இராணுவம், அத்துடன் ஜார்ஜியா, துருக்கி மற்றும் அஜர்பைஜான் பற்றிய நாடு சார்ந்தவை பற்றியும் பதினான்கு இணையதளங்கள் உள்ளன.  

அசர்பைஜான் விக்கிபீடியா தொடர்ந்து அதன் கட்டுரைகளின் எண்ணிக்கையை அதிகரித்து வருகிறது, ஆனால் 2015 ஆம் ஆண்டில் ஒரு கட்டத்தில் இந்த எண்ணிக்கை 100,000 க்கும் குறைவான எண்ணிக்கைக்கு திரும்புவதை ஓரளவு குறைத்தது.  

## வரலாறு

2010 ஆம் ஆண்டில், அசர்பைஜான் விக்கிபீடியா பேராசிரியர் ராசிம் அலிகுலியேவ் மற்றும் மூத்த விஞ்ஞானி இரடா அலக்பரோவா ஆகியோரின் புத்தகங்களிலிருந்து படைப்பை வெளியிட்டது. புத்தகத்தை அலோவ்சத் அலியேவ் தொகுத்துள்ளார்.  

### கட்டுரை காலவரிசை

- 2 ஜூன் 2002 - அசர்பைஜான் விக்கிபீடியாவில் முதல் பகுதியை உருவாக்குதல்.
- 9 மார்ச் 2007 - 5 000 கட்டுரைகள்.
- 22 சூலை 2007 - 10 000 கட்டுரைகள்.
- 29 சூலை 2011 - 75 000 கட்டுரைகள் (அவற்றில் 5 819 அரபு எழுத்துகளில்). 75 000 வது கட்டுரை صفی’خانلو (அரபு எழுத்துகளில்) பயனர் E THP ஆல் எழுதப்பட்டது.
- 17 செப்டம்பர் 2012 - 90 000 கட்டுரைகள்.
- 25 மார்ச் 2014 - 100 000 கட்டுரைகள்.

## சமூக முயற்சிகள்
அசர்பைஜான் விக்கிப்பீடிய சமூகத்தின் முதல் சந்திப்பு 6 டிசம்பர் 2009 அன்று பாகுவில் நடைபெற்றது. விக்கிபீடியர்களுக்கிடையேயான நட்பு மற்றும் அறிமுக உறவுகள் மற்றும் தொழில்நுட்ப சிக்கல்கள் மற்றும் எதிர்கால வளர்ச்சிக்கான வாய்ப்புகள் உட்பட பல பிரச்சினைகள் ஆகியவற்றுக்காக இந்த நிகழ்வு ஏற்பாடு செய்யப்பட்டது.  

சிக்கல்களைத் தீர்க்க, அக்டோபர் 23, 2010 அன்று பாகுவில் அவசர கூட்டம் ஏற்பாடு செய்யப்பட்டது. இதில் சுமார் 9 பயனர்கள் பங்கேற்றனர்.  

## இலச்சினை
# துளு விக்கிப்பீடியா


## வரலாறு
விக்கிமீடியா நிறுவனத்தின் நிர்வாக இயக்குநர் கேத்ரீன் மேகர், துளு விக்கிப்பீடியாவை இந்திய விக்கி மாநாடு 2016-இல் முழு தளமாக அறிமுகப்படுத்தினார். இந்தியாவிலிருந்து 23வது மொழி பதிப்பாகும்.  

## பயனர்கள் மற்றும் தொகுப்பாசிரியர்கள்
<>  
**துளு விக்கிப்பீடியா புள்ளிவிவரங்கள்**

| பயனர் எண்ணிக்கை | கட்டுரைகளின் எண்ணிக்கை | கோப்புகளின் எண்ணிக்கை | நிர்வாகிகளின் எண்ணிக்கை |
| --- | --- | --- | --- |
| } |  |  |  |
</>
# மைதிலி விக்கிப்பீடியா



**மைதிலி விக்கிப்பீடியா ** (Mythili Wikipedia) விக்கிமீடியா நிறுவனத்தால் நடத்தப்படும் மைதிலி மொழி பதிப்பு விக்கிப்பீடியா ஆகும். இந்தத் தளம் நவம்பர் 6, 2014 அன்று தொடங்கப்பட்டது.முன்னதாக மைதிலி மொழியின் முதன்மையான எழுத்து வடிவம் திருகூதாவாக இருந்தது. அரிதாக, இது அதன் உள்ளூர் வடிவமான கைதியிலும் கூட எழுதப்பட்டது. இன்று இது தேவநாகரி எழுத்தில் எழுதப்பட்டுள்ளது. மைதிலி என்பது இந்தியாவின் பீகார் மற்றும் ஜார்கண்ட் மாநிலங்களில் பேசப்படும் இந்தோ-ஆரிய மொழியாகும், இது அங்கீகரிக்கப்பட்ட 22 இந்திய மொழிகளில் ஒன்றாகும் இது நேபாளத்தின் கிழக்கு தெராயில் பேசப்படுகிறது, மேலும் இது நேபாளத்தில் மிக அதிகமாகப் பேசப்படும் மொழிகளில் இரண்டாவது மொழியாக உள்ளது. அங்கீகரிக்கப்பட்ட 122 நேபாள மொழிகளில் இதுவும் ஒன்றாகும்.  
## வரலாறு
மைதிலி மொழி விக்கிபீடியாவை உருவாக்கும் செயல்முறை 2008 இல் தொடங்கி ஆகஸ்ட் 2014 இல் வேகத்தை பெற்றது; 2018 ஆம் ஆண்டு நவம்பர் மாதத்தில் மைதிலி மொழி விக்கிப்பீடியாவைத் தொடங்க முடிந்தது.  

## பயனர்கள் மற்றும் தொகுப்பாளர்கள்
<>  
**'''மைதிலி விக்கிப்பீடியா புள்ளிவிவரம்'''**

| பயனர் கணக்குகளின் எண்ணிக்கை | கட்டுரைகளின் எண்ணிக்கை | கோப்புகளின் எண்ணிக்கை | நிர்வாகிகளின் எண்ணிக்கை |
| --- | --- | --- | --- |
| } |  |  |  |
</>
# நோபல் பரிசு அருங்காட்சியகம்



**நோபல் பரிசு அருங்காட்சியகம்** (*Nobel Prize Museum*)(முன்னர் **நோபல் அருங்காட்சியகம்** Swedish: *Nobelmuseet*) சுவீடனின் மத்திய ஸ்டாக்ஹோமில் உள்ள பழைய நகரமான கம்லா ஸ்டானில் உள்ள ஸ்டோர்டோர்ஜெட்டின் சதுக்கத்தின் வட பகுதியில் உள்ள முன்னாள் பங்குச் சந்தை கட்டடத்தில் (*பார்ஷூசெட்*) அமைந்துள்ளது. ஸ்வீடிஷ் அகாடமி மற்றும் நோபல் நூலகமும் இந்த கட்டடத்தில்தான் அமைந்துள்ளன. நோபல் பரிசு அருங்காட்சியகம் நோபல் பரிசு மற்றும் நோபல் பரிசு வென்றவர்கள் பற்றிய தகவல்களையும், பரிசின் நிறுவனர் ஆல்பிரட் நோபல் (1833–1896) பற்றிய தகவல்களையும் காட்சிப்படுத்துகிறது. அருங்காட்சியகத்தின் நிரந்தர காட்சியில் நோபல் பரிசு பெற்றவர்கள் நன்கொடையாக வழங்கிய பல கலைப்பொருட்கள், தனிப்பட்ட வாழ்க்கை வரலாற்றுடன் காட்சிப்படுத்தப்பட்டுள்ளன.  

## வரலாறு

நோபல் அருங்காட்சியகம் நோபல் பரிசின் 100வது ஆண்டான 2001-ல் வசந்த காலத்தில் திறக்கப்பட்டது. இதன் பெயர் 2019 ஆம் ஆண்டில் நோபல் பரிசு அருங்காட்சியகமாக மாற்றப்பட்டது. எரிகா லேன்னர் இந்த அருங்காட்சியகத்தின் புதிய இயக்குநராவார்.  

அருங்காட்சியகத்தின் அறிக்கையின்படி, இந்த அருங்காட்சியகத்தின் நோக்கமாக "நோபல் பரிசு பெற்றவர்கள் மற்றும் அவர்களின் சாதனைகள் மற்றும் நோபல் பரிசு மற்றும் ஆல்பிரட் நோபல் ஆகியோரின் பிரதிபலிப்பு மற்றும் முன்னோக்கு மற்றும் உற்சாகமான நினைவகம்" ஆகும். இந்த நோக்கங்களை அடைய, அருங்காட்சியகம் கண்காட்சிகள், திரைப்படங்கள், நாடகங்கள் மற்றும் அறிவியல் தொடர்பான விவாதங்களை நடத்துகிறது. அதன் பிஸ்ட்ரோ மற்றும் கடைக்குக் கூடுதலாக. அருங்காட்சியக கண்காட்சிகளில் நோபல் பரிசு பெற்ற பிரபலங்களான மேரி கியூரி, நெல்சன் மண்டேலா மற்றும் வின்ஸ்டன் சர்ச்சில் ஆகியோர் இடம்பெற்றுள்ளனர்.  

இந்த அருங்காட்சியகம் அடிக்கடி “ஸ்கெட்ச்ஸ் ஆஃப் சயின்ஸ்” போன்ற படைப்பு கண்காட்சிகளை வழங்குகிறது. இதில் நோபல் பரிசு பெற்ற 42 பேர் நோபல் கண்டுபிடிப்பின் ஓவியத்துடன் எடுக்கப்பட்ட புகைப்படம் காட்சிப்படுத்தப்பட்டுள்ளது. இந்த கண்காட்சி துபாய், சிங்கப்பூர் உள்ளிட்ட உலகின் பிற பகுதிகளிலும் கண்காட்சியில் வைக்கப்பட்டது.  
மாதிரி]]  
வீடுகளில் நோபல் பரிசு தொடர்பான பொருட்களைக் காட்சிப்படுத்த விரும்பும் பார்வையாளர்களுக்காக நினைவுப் பரிசு கடை ஒன்றும் இங்கு உள்ளது. இருண்ட சாக்லேட்டில் செய்யப்பட்ட நோபல் பரிசின் தங்கப் பதக்கம் மிகவும் பிரபலமான விரும்பப்படும் பொருட்களில் ஒன்றாகும். இந்த வரிசையில் மற்றொன்றாக ஸ்வீடிஷ் “டைனமைட்” மிட்டாய் உள்ளது. இது ஜலபீனோ மிளகுடன் சுவைக்கப்படுகிறது. 2011ஆம் ஆண்டில், நினைவுப் பரிசு கடை ஆர்ட்டன் மன்சொளரி என்ற கலைஞருடன் இணைந்து நோபலின் வாழ்க்கையைக் குறிக்கும் ஓவியங்களை உருவாக்கியது. இந்த கடையில் குழந்தைகளுக்கான கல்வி பொம்மைகளும், நோபல் பரிசு பெற்றவர்களின் புத்தகங்களும், தனித்துவமான பொருட்களும் கிடைக்கின்றன.  

நோபல் சாக்லேட், ஸ்வீடிஷ் அணிச்சல், மதிய உணவு மற்றும் இரவு உணவுடன் கூடிய பிஸ்ட்ரோ நோபல் ஒன்றும் குறிப்பிடத்தக்கதாக உள்ளது. பிஸ்ட்ரோ நோபலில், நோபல் ஐஸ்கிரீம்களும் வழங்கப்படுகின்றன. இந்த ஐஸ்கிரீமை நோபல் பிஸ்ட்ரோவில் மட்டுமே காண முடியும். நோபல் தேநீர் பொதுவாக ஒவ்வொரு ஆண்டும் நோபல் விருந்தில் வழங்கப்படுகிறது.
# முந்திரா துறைமுகம்


2019-20 நிதியாண்டில் முந்த்ரா துறைமுகம் 130 மில்லியன் டன் சரக்குகளை கையாண்டது.  

## வரலாறு

முந்திரா துறைமுகம் ஒரு தனியார் துறைமுகமாகும் , மேலும் இது ஒரு சிறப்பு பொருளாதார மண்டலமாகும்.1998 ஆம் ஆண்டில் குஜராத் அதானி போர் லிமிடெட் (ஜிஏபிஎல்) என தொடங்கப்பட்ட இந்நிறுவனம் 2001 இல் செயல்படத் தொடங்கியது.  

### துறைமுக வரலாறு

1994 ஆம் ஆண்டில், குஜராத் கடல் வாரியம் முந்த்ரா துறைமுகத்தில் ஜட்டியை அமைக்க ஒப்புதல் அளித்தது.1998 இல் இந்த துறைமுகம் செயல் பட துவங்கியது.  

2001 இல் தனியார் ரயில்பாதை முந்த்ரா- அடிபுர் வழியாக முடிக்கப்பட்டது மற்றும் இந்த ரயில்பாதை 2002ல் இந்திய ரயில்வே வரியத்தில் இணைக்கபட்டது.  

2002 ஆம் ஆண்டில், குரு கோவிந்த சிங் சுத்திகரிப்பு நிலையங்கள் கச்சா எண்ணெயை கையாள முந்த்ரா துறைமுகத்துடன் ஒரு ஒப்பந்தத்தில் கையெழுத்திட்டன.2002 ஆம் ஆண்டில், இந்தியன் ஆயில் கார்ப்பரேசன் லிமிடெட் உடன் ஒற்றை-புள்ளி மூரிங் வசதியை அமைப்பதற்கும், முந்த்ராவில் கச்சா எண்ணெயைக் கையாளுவதற்க்கும் கூடுதல் ஒப்பந்தங்கள் கையெழுத்திடப்பட்டன.2005 ஆம் ஆண்டில், அதானி போர்ட் லிமிடெட் மற்றும் குஜராத் அதானி போர்ட் லிமிடெட் ஆகியவை இணைக்கப்பட்டன. 2005 இன் பிற்பகுதியில், ஒற்றை-புள்ளி மூரிங் செயல்பாட்டுக்கு வந்தது.  

முந்திரா சிறப்பு பொருளாதார மண்டலம் 2003 இல் இணைக்கப்பட்டது.இது இந்தியாவின் முதல் பல தயாரிப்பு துறைமூக அடிப்படையிலான சிறப்பு பொருளாதார மண்டலமாக மாறியது.டெர்மினல்2 இல் இரண்டு புதிய பெர்த்த்கள் மொத்த சரக்குகளை கையாள செயல்பட்டன. இரடை அடுக்கு கொள்கலன் ரயில் இயக்கத் தொடங்கியது.முந்த்ரா சிறப்பு பொருளாதார மனண்டலம் மற்றும் அதானி ராசயன தொழில்ச்சாலை ஆகியகிவை குஜராத் அதானி போர்ட் லிமிடெட் உடன் இணைக்கப்பட்டது, மேலும் நிறுவனத்தின் பெயர் முந்திரா துறைமுகம் மற்றும் சிறப்பு பொருளாதார மண்டலமாக 2006 இல் மாற்றப்பட்டது.வாகனங்களினக ஏற்றுமதியைக் கையாள மாருதி சுசுக்கி இந்தியா லிமிடெட் நிறுவனத்துடன் 2008 இல் ஒரு சேவை ஒப்பந்தம் கையெழுத்தானது.  

## துறைமுக தளவமைப்பு மற்றும் உள்கட்டமைப்பு

துறைமுகத்தில் ஒரு ஆழமான வரைவு உள்ளது, இது பெரிய கப்பல்களை துறைமுகத்திற்குள் எளிதாக வர உதவுகிறது.  

முந்திரா துறைமுகத்தில் பொருள்கள் சார்ந்த சேமிப்பு பகுதிகள் உள்ளன.துறைமுக வளாகத்திற்குள் இறக்குமதி அல்லது ஏற்றுமதி சரக்குகளை சேமிப்பதற்காக துறைமுகத்தில் 2,25,000 சதுர மீட்டர் மூடிய சேமிப்பு கிடங்கு உள்ளது மற்றும் 3,150,000 சதுர மீட்டர் திறந்த சேமிப்பு கிடங்கு உள்ளது.  

ஒளி மற்றும் கனரக பொறியியல், திட்ட சரக்கு மற்றும் உடைகள், மருந்துசாயங்கள் மற்றும் சிறப்பு ரசாயன, வேளாண் உற்பத்தி செயலாக்கம், மரம் மற்றும் தளபாடங்கள்,உலகளாவிய வர்த்தகம், உலோகம் மற்றும் பல துறைகளுக்கான வணிக இடமாக முந்திரா துறைமுகம் உருவாக்கப்பட்டு வருகிறது.  
## இதனையும் காண்க
- முந்திரா
## மேற்கோள்
# விக்கிபீடியாவின் அறிவியல் தகவல்கள்

**விக்கிபீடியாவின் அறிவியல் தகவல்கள்** *(Science information on Wikipedia)* அறிவியலைப் பற்றி விக்கிபீடியா முன்வைக்கும் தகவல்களை உள்ளடக்கியதாகும். இந்த தகவல்களின் தாக்கம் மற்றும் தரம் தொடர்பான விமர்சனங்களும் விவாதங்களும் இல்லாமலில்லை. விக்கிபீடியா பயனர்கள், விஞ்ஞானிகள் மற்றும் தகவலுடன் பொது ஈடுபாடு கொண்டுள்ள பயனாளிகள் ஆகியோருக்கிடையே இடைவினை உரையாடல்கள் நிகழ்கின்றன.  
## தாக்கம்
கட்டற்ற சுதந்திரம் கொண்ட அறிவியல் வெளியீடுகளின் விநியோகம் மற்றும் தாக்கத்தை விக்கிப்பீடியா அதிகரித்திருக்கிறது என்பதற்கான ஆதாரங்களை 2016 ஆம் ஆண்டு மேற்கொள்ளப்பட்ட ஆய்வு கண்டறிந்துள்ளது. மிகவும் பிரபலமான ஒரு பொது தகவல் ஆதாரமாக மாறி வளர்ந்திருக்கும் விக்கிபீடியாவின் புகழ், அறிவியலைப் பற்றி பேசுபவர்கள் மற்றும் எழுதுபவர்களை பாதித்துள்ளது என்பதற்கான சான்றுகள் 2017 ஆம் ஆண்டு மேற்கொள்ளப்பட்ட ஆய்வு கண்டறிந்துள்ளது. தேடுபொறிகளில் தேடப்படும் தரநிலையில் விக்கிப்பீடியா உயர் தரத்தில் இருப்பதால் 2017 ஆம் ஆண்டு விக்கிபீடியாவை அறிவியல் தகவல்களின் பிரபலமான ஆதாரமாக யுனெசுகோ தெரிவித்துள்ளது. . விக்கிப்பீடியா புதிய அறிவியல் கண்டுபிடிப்புகளை எவ்விதமாக ஒருங்கிணைக்கிறது என்பதை அறிய 2018 ஆம் ஆண்டு ஆய்வு மேற்கொள்ளப்பட்டது.  

## பங்களிப்பாளர்கள்
2016 ஆம் ஆண்டு விக்கி கல்வி அறக்கட்டளையும் சைமன் அறக்கட்டளையும் இணைந்து "அறிவியல் ஆண்டு" என்று அழைக்கப்படும் ஒரு திட்டத்தை வழங்கின. இந்த திட்டத்தின் ஒரு பகுதியாக விக்கிபீடியா கல்வியாளர்கள் கல்வி மாநாடுகளுக்கு சென்று நிகழ்ச்சிகளில் கலந்துகொண்டனர். விஞ்ஞானிகளை அவர்கள் நிபுணத்துவம் பெற்றுள்ள துறையிலிருந்து படைப்புகளை விக்கிபீடியாவிற்கு பங்களிக்க முன்வருமாறு அழைத்தனர். கற்றல் அனுபவத்தின் ஒரு பகுதியாக விக்கிபீடியாவின் அறிவியல் கட்டுரைகளைத் திருத்த மாணவர்களை ஊக்குவிக்கும் திட்டங்களை சில பல்கலைக்கழகங்கள் முன்னெடுத்தன. விக்கிபீடியா கட்டுரைகளைத் திருத்த முன்வருமாறு கல்வியாளர்களையும் விக்கிபீடியா சமூகம் அழைக்கிறது. இந்த அழைப்பை ஏற்று பல்வேறு கல்விச் சங்கங்கள் விக்கிபீடியா கட்டுரைகளைத் திருத்த தங்கள் உறுப்பினர்களை ஊக்குவித்துள்ளன.  

## தரம்
விக்கிபீடியா அனைத்து துறைகளின் அறிவியல் வெளியீடுகளையும் மேற்கோள் காட்டும் ஒரு பரந்த மற்றும் மாறுபட்ட நடைமுறையைக் கொண்டுள்ளது. நேச்சர் இதழில் 2005 ஆம் ஆண்டு வெளியிடப்பட்ட ஒரு ஆய்வு, அறிவியல் தலைப்புகள் குறித்த 40 விக்கிபீடியா கட்டுரைகளை அவற்றின் என்சைக்ளோபீடியா பிரிட்டானிக்காவுடன் ஒப்பிடுகிறது. ஒவ்வொரு கலைக்களஞ்சியத்திலும் நான்கு "கடுமையான பிழைகள்" இருக்கின்றன என்று துறை நிபுணர்கள் கண்டறிந்தனர். விக்கிபீடியாவில் 162 குறைவான சிக்கல்களும் பிரிட்டானிக்காவில் 123 சிக்கல்களும் இருப்பதை அவர்கள் கண்டறிந்தனர். 2017 ஆம் ஆண்டு ஒரு பிரபல அறிவியல் எழுத்தாளர் விக்கிபீடியாவின் அறிவியல் கட்டுரைகள் மிகவும் தொழில்நுட்பமானவையாக உள்ளன என்று புகார் கூறினார். விஞ்ஞானம் தொடர்பான விக்கிபீடியாவின் கட்டுரைகள் விஞ்ஞானம் தொடர்பான அரசியல் முடிவுகளை எந்த அளவிற்கு பாதிக்கின்றன என்று பல்வேறு விஞ்ஞானிகள் மற்றும் ஊடக நிறுவனங்கள் கேள்வி எழுப்பியுள்ளன.
# படிக்காத பண்ணையார்


**படிக்காத பண்ணையார்** (*Padikkadha Pannaiyar*) என்பது கே. எஸ். கோபாலகிருஷ்ணன் இயக்கி, ஜி. சுலோச்சனா தயாரித்த 1985 ஆம் ஆண்டய இந்திய தமிழ் திரைப்படம் ஆகும். இப்படத்தில் சிவாஜி கணேசன், கே. ஆர். விஜயா, ஒய். ஜி. மகேந்திரன், வி. கே. ராமசாமி ஆகியோர் முக்கிய வேடங்களில் நடித்துள்ளனர். இப்படத்திற்கு இளையராஜா இசை அமைத்துள்ளார். இதே இயக்குனரின் முந்தைய படமான *கண் கண்ட தெய்வத்தின்* மறு ஆக்கம் இதுவாகும், அந்தப் படத்தில் எஸ். வி. ரங்க ராவ் நடித்த பாத்திரத்தில் இந்த படத்தில் சிவாஜி கணேசன் நடித்தார்.  

## நடிகர்கள்
- சிவாஜி கணேசன்
- கே. ஆர். விஜயா
- அனுராதா
- ஒய். ஜி. மகேந்திரன்
- வி. கே. ராமசாமி
- திலீப்
- தேங்காய் சீனிவாசன்
- ஜெயமாலா
- கல்கத்தா விஸ்வநாதன்
- வி. எஸ். ராகவன்
- அச்சமில்லை கோபி
- வேணு அரவிந்த்
- வி. கோபாலகிருஷ்ணன்
- சண்முகசுந்தரம்
- பசி சத்யா
- பயில்வான் ரங்கநாதன்
- என்னத்த கன்னையா

## இசை
இத்திரைப்படத்திற்கு இளையராஜா இசையமைத்தார்.  

- கோனாத செங்கரும்பு - தீபன் சக்ரவர்த்தி, எஸ்..பி.. சைலஜா
- சவாரி காரு சவாரி - மலேசியா வாசுதேவன், தீபன் சக்ரவர்த்தி
- சங்கீதம் கேட்டுக்குங்க - வாணி ஜெயராம், குழுவினர்
- அட ஒண்ணும் தெரியாத பாப்பா - மலேசியா வாசுதேவன், எஸ். பி. சைலாஜா
# அன்னாஜி தத்தோ சச்சிவ்


அன்னாஜி **தத்தோ சச்சிவ்** (Annaji Datto Sachiv) சத்ரபதி சிவாஜியின் ஆட்சியில் மராட்டிய பேரரசின் அஷ்ட பிரதான் (நவீனகால அமைச்சரவை) என்ற அமைச்சரவை பிரதிநிதிகளின் குழுவில் தலைமைச் செயலாளராக இருந்தார்.  

## ஆரம்ப கால வாழ்க்கை
சங்கமேசுவரத்தில் குல்கர்ணி குடும்பத்தைச் சேர்ந்த அன்னாஜி தத்தோ 1660 இல் சிவாஜியின் நிர்வாகத்தில் சேர்ந்தார்.  

## தொழில்
சிவாஜியின் அமைச்சரவையில் இருக்கும்போது அன்னாஜி தத்தோவின் தாரா என்று அழைக்கப்படும் ஒரு கணக்கெடுப்பை மேற்கொண்டார். சிவாஜியின் மராட்டிய பேரரசு மூன்று பகுதிகளாகப் பிரிக்கப்பட்டிருந்தது. ஒவ்வொன்றும் அமைச்சரவை அமைச்சரின் கீழ் நிர்வகிக்கப்பட்டு சர்கார்குன் என்று அழைக்கப்பட்டன. அன்னாஜி, மோராபந்த் திரியம்பக் பிங்ளே, மற்றும் தத்தோஜி பந்த் ஆகியோர் சர்கார்கூனாக நியமிக்கப்பட்டனர். இவர், சவுல் உள்ளிட்ட கொங்கண் மண்டலத்தைக் கட்டுப்படுத்தினார். தபோல், ராஜபூர், குதால், பாண்டே, போண்டா, மற்றும் கொப்பால் உள்ளிட்ட பிரதேசங்கள் தால்காட் அல்லது தெற்கு பிரிவு என்று அழைக்கப்பட்டது. 1667 ஆம் ஆண்டில், சிவாஜி அன்னாஜியை நில வருவாய் சீர்திருத்தப் பணிக்கு நியமித்தார். இவரது பணியில் துல்லியமான நில அளவீடு, புதிய நிலங்களை சாகுபடிக்குக் கொண்டுவருதல், பாட்டீல் மற்றும் குல்கர்னி போன்ற பரம்பரை அதிகாரிகளால் கல்வியறிவற்ற விவசாயிகளின் சுரண்டலைக் குறைப்பதற்கான நடவடிக்கைகள் ஆகியவையும் அடங்கும்.
# இலட்சுமண சேனா


**இலட்சுமண சேனா** (*Lakshmana Sena*) ( ஆட்சி: 1178-1206), நவீன மொழிகளில் இலட்சுமண் சென் என்றும் அழைக்கப்படுகிறார். இவரது முன்னோடி இவரது தந்தை பல்லால சேனா என்பவராவான். இலட்சுமண சேனா இந்திய துணைக் கண்டத்தில் இடைக்கால வங்காளப் பிராந்தியத்தின் சேனா வம்சத்தைச் சேர்ந்த நான்காவது மன்னராவார். இவரது ஆட்சி 28 ஆண்டுகள் நீடித்தது. மேலும், இந்திய துணைக் கண்டத்தின் கிழக்குப் பகுதிகளுக்கு, குறிப்பாக வங்காளம், காமரூப் (தற்போதைய அசாம்), கலிங்கம் (தற்போதைய ஒடிசா), வாரணாசி, தில்லி, பீகார் போன்ற பகுதிகளுக்கு விரிவுபடுத்தினார். முகம்மது பின் பக்தியார் கில்ஜியின் துருக்கியப் படையெடுப்பால் இவரது ஆட்சி முடிந்தது.  

இவரது தந்தை பல்லால சேனாவுக்குப் பிறகு இவர் பதவிக்கு வந்தார். இவரது ஆட்சியின் வரலாறு இதுவரை கண்டுபிடிக்கப்பட்ட இவரது காலத்தின் எழுத்துகளில் இருந்து புனரமைக்கப்படவேண்டும். உமாபதி தார், ஷரன் மற்றும் தபக்த்-இ-நசிரி ஆகிய புத்தகங்களைத் தவிர, இவரைப் பற்றிய தகவல்கள் வேறு எதிலும் இல்லை. இவர் ஜெயச்சந்திர மன்னரை தோற்கடித்தார். இவரது இராச்சியத்தின் தலைநகரம் பிக்ராம்பூரில் இருந்தது. இவர் இலக்கியத்தில் ஆர்வம் கொண்டிருந்தார். மேலும் தனது தந்தையால் எழுதப்பட்டு முழுமையடையாமல் இருந்த *அட்புத சாகர்* என்ற ஒரு புத்தகத்தின் மீதிப் பகுதியை எழுதினார்.
# பார்த்தால் பசு


**பார்த்தால் பசு** (*Paarthal Pasu*) என்பது 1988 ஆம் ஆண்டய இந்திய தமிழ் திகில் திரைப்படமாகும். இப்படத்தை கே. எஸ். கோபாலகிருஷ்ணன் இயக்க, ஜி. சின்னாதுரை மற்றும் ஜி. ரவிக்குமார் ஆகியோர் தயாரித்துள்ளனர். இப்படத்தில் ராமராஜன், சந்திரசேகர், பல்லவி, ஸ்ரீ பாரதி ஆகியோர் நடித்துள்ளனர். இப்படத்திற்கு இளையராஜா இசை அமைத்துள்ளார்.  

## நடிகர்கள்

- ராமராஜன்
- சந்திரசேகர்
- பல்லவி
- ஸ்ரீ பாரதி
- தாரணி
- எஸ். எஸ். சந்திரன்
- செந்தில்
- செந்தாமரை
- ஜி. சீனிவாசன்
- கர்ணன்
- அச்சமில்லை கோபி
- சி. எஸ். பாண்டியன்
- நாகராஜ சோழன்
- பீலி சிவம்
- டி. ஏ. பாலாஜி
- ஒரு விரல் கிருஷ்ணா ராவ்
- மேஜர் சுந்தரராஜன் கௌரவ தோற்றத்தில்
- பூர்ணம் விஸ்வநாதன் கௌரவ தோற்றத்தில்
- வீரராகவன் கௌரவ தோற்றத்தில்

## இசை
படத்திற்கு இளையராஜா இசையமைத்துள்ளார்.  
| 1 | "என் ராசா யாரோ" | சித்ரா | 04:43 |  |
| --- | --- | --- | --- | --- |
| 2 | "சின்னமணி பொன்னுமணி" | எஸ். பி. சைலஜா | 04:37 |  |
| 3 | "ஆடை மாற்ற" | சித்ரா | 03:39 | } |

## வரவேற்பு
*இந்தியன் எக்ஸ்பிரஸ்* இப்படம் குறித்து எழுதுகையில் "பார்வையாளர்களின் பலவீனங்களைக் கொண்டு சுரண்டுவதற்குப் பயன்படுத்தபட்டுளது" என்று எழுதியது.
# காவல் கீதம்


**காவல் கீதம்** (*Kaaval Geetham*) என்பது 1992 ஆம் ஆண்டய தமிழ் அதிரடி, காதல் திரைப்படமாகும். இதை எஸ். பி. முத்துராமன் இயக்க, விக்ரம், சித்தாரா ஆகியோர் முன்னணி பாத்திரங்களில் நடித்துள்ளனர். படத்திற்கு இளையராஜா இசையமைத்துள்ளார்.  

## கதை
பிரியா (சித்தாரா) ஒரு குற்றப் பலணாய்வு பத்திரிகையாளர். ஆமில வீச்சால் முகம் சிதைக்கப்பட்ட ஒரு பெண்ணின் கற்பழிப்பு மற்றும் கொலை குறித்து அவர் விசாரித்து வருகிறார். காவல் ஆய்வாளர் அசோக் (விக்ரம்) அதே பகுதிக்கு பணிக்கு நியமிக்கப்படுகிறார். ஒரு சமயம் அவர் பிரியாவை கொலைகாரனின் அடியாளிடமிருந்து காப்பாற்றுகிறார். கொலைகாரனைக் கைதுசெய்து, பிரியாவுடன் காதல் தொடங்குகிறார். ஒரு நாள், அர்த்தநாரி (சின்னி ஜெயந்த்); என்ற ஒரு நபர் அசோக்கிடம் தனது பக்கத்து வீட்டுக்காரரும் நடனக் கலைஞருமான ரமேஷ் (சாய்குமார்) என்பவர் தனது மனைவியுடன் கத்தி சண்டையிட்டப் பிறகு கொலை செய்திருக்கலாம் என சந்தேகிப்பதாகவும் குறிப்பிடுகிறார்;.  

ரமேஷின் மகளான சிறுமியை பிரியாவும் அசோக்கும் தற்செயலாக சந்திக்கின்றனர். சிறுமியின் தாய் தங்கம் ரமேஷால் கிராமத்தில் ஏமாற்றப்பட்டதாக விசாரணையில் தெரிய வருகிறது. ரமேசும் அவரது காதலி ரத்னாவும் (டிஸ்கோ சாந்தி) தங்கத்தை கொன்று, சிறுமியையும் கொல்ல செய்ய முயற்சிக்கிறார்கள். ஆனால் அசோக்கால் சிறுமி காப்பாற்றப்படுகிறார்கள். குற்றவியல் விசாரணை தொடரும்போது, ரமேஷ் மெதுவாக சாட்சிகளை பல்வேறு நேர்மையற்ற வழிகளில் கலைக்கிறார்.  

பின்னர் என்ன ஆகிறது என்பது கதையின் முக்கிய அம்சமாக அமைகிறது.  

## நடிகர்கள்

- ஆய்வாளர் அசோக்காக விக்ரம்
- பிரியாவாக சித்தாரா
- தேவி ரமேஷாக தேவிஸ்ரீ
- டேவிட்டாக சார்ல்
- அர்த்தநாரியாக சின்னி ஜெயந்த்
- ரமேசாக சாய் குமார்
- ரத்னாவாக டிஸ்கோ சாந்தி
- ஜோப்படியாக எம். எசு. பாசுகர்

## தயாரிப்பு
*பெஹிண்ட்வுட்சுக்கு* அளித்த செவ்வியில் விக்ரம் *தனக்கு* வாய்ப்பு அளித்த இயக்குநருக்கு நன்றி தெரிவித்தார்.  

## இசைப்பதிவு
இப்படத்தில் இளையராஜா இசையமைத்த ஆறு பாடல்கள் இருந்தன. பாடல்களை பிறைசூடன் மற்றும் வாலி எழுதியுள்ளனர்.  
| "எனது திட்ட" | எஸ். ஜானகி, எஸ். பி. பாலசுப்பிரமணியம் | 4:48 |
| --- | --- | --- |
| "எத்தன்னை பேர" | சித்ரா | 4:29 |
| "குற்றால காற்று" | எஸ். ஜானகி, எஸ். பி. பாலசுப்ரமண்யம் | 4:45 |
| "சொக்கனுக்கு வாச்ச" | எஸ். ஜானகி, எஸ். பி. பாலசுப்ரமண்யம் | 4:49 |
| "தம்மர தம்மரோ" | சித்ரா, எஸ். பி. பாலசுப்பிரமண்யம் | 4:37 |
| "தென் பொதிகை" | சித்ரா, மனோ | 4:45 |
# இராமசந்திர பந்த் அமத்யா



**இராமசந்திர நீலகண்ட பவடேகர்** (1650–1716), இராமசந்திர பந்த் அமத்யா (Ramchandra Pant Amatya) என்றும் அழைக்கப்பட்ட இவர்1674 முதல் 1680 வரை பேரரசர் சிவாஜியின் அஷ்டபிரதான் என்றைழைக்கப்பட்ட அமைச்சரவையில் நிதியமைச்சராக நிதியமைச்சராக பணியாற்றினார். பின்னர் இவர் சம்பாஜி, இராஜாராம், இரண்டாம் சிவாஜி மற்றும் இரண்டாம் சம்பாஜி ஆகிய நான்கு பேரரசர்களுக்கு அரசப் பிரதிநிதியாகப் பணியாற்றினார். குடிமை மற்றும் இராணுவ நிர்வாகத்தின் புகழ்பெற்ற குறியீடான *அத்னியபத்ரா* என்ற நூலை இவர் எழுதியுள்ளார். மேலும் மராட்டியப் பேரரசின் மிகச் சிறந்த நிர்வாகிகள், இராஜதந்திரிகள் மற்றும் இராணுவ மூலோபாயவாதிகளில் ஒருவராக புகழ்பெற்றவர்.  

## ஆரம்ப கால வாழ்க்கை
உள்ளூர் வருவாய் வசூல் பதவியிலிருந்து (குல்கர்னி) சிவாஜியின் அமைச்சரவையில் அமைச்சர் பதவிக்கு உயர்ந்த நீலகண்ட சோண்டியோ என்பவரின் (மிகவும் பிரபலமாக நீலோ சோண்டியோ என அழைக்கப்பட்டவர்) இளைய மகனாக இராமசந்திர பந்த் சுமார் 1650 இல் ஒரு தேசஸ்த் பிராமணக் குடும்பத்தில் பிறந்தார்.  

இவரது குடும்பம் கல்யாண் பிவாண்டி அருகே இருக்கும் கொல்வான் கிராமத்திலிருந்து வந்தது. இவரது தாத்தா சோனோபந்த் மற்றும் மாமா அப்பாஜி சோண்டியோ ஆகியோர் சிவாஜியின் நெருங்கிய வட்டத்தில் இருந்தனர். இவரது குடும்பம் சமர்த்த இராமதாசருடன் நெருக்கமாக தொடர்புடையது.  

## தொழில்
1672 க்கு முன்னர், சிவாஜியின் நிர்வாகத்தில் இவர் பல்வேறு எழுத்தர் வேலைகளில் ஈடுபட்டிருந்தார். 1672 ஆம் ஆண்டில், இவரும் இவரது அண்ணன் நாராயணனும் சிவாஜியால் வருவாய்த்துறை அமைச்சர் பதவிக்கு (மஜூம்தார்) உயர்த்தப்பட்டனர். 1674 ஆம் ஆண்டில், முடிசூட்டு விழாவில், இப்பதவி அமத்யா என மறுபெயரிடப்பட்டது. மேலும், தலைப்பு இவருக்கு மட்டுமே வழங்கப்பட்டது. இவர் 1678 வரை இந்தப் பணியில் பணியாற்றினார். இவரது மரண படுக்கையில், சிவாஜி மராட்டிய பேரரசின் ஆறு தூண்களில் ஒருவராக இவரை குறிப்பிட்டார்.  

1680 இல் சிவாஜி இறந்த பிறகு, சம்பாஜி மராட்டிய பேரரசின் ஆட்சியாளரானார். இவர் சம்பாஜியின் நிர்வாகத்துடன் பல்வேறு பதவிகளில் தொடர்ந்தார்.  

ஔரங்கசீப்பிற்கு எதிராக கிளர்ச்சியில் ஈடுபட்ட அவரது மகனான இளவரசர் அக்பருடன் பேச்சுவார்த்தைகளுக்காக இவர் அனுப்பப்பட்டார். மேலும் 1685 ஆம் ஆண்டில், சம்பாஜி இவரை வியப்பூருக்கு ஒரு தூதராக சில முக்கியமான பேச்சுவார்த்தைகளுக்கு அனுப்பினார்.
# வனேடியோகார்ப்போலைட்டு


**வனேடியோகார்ப்போலைட்டு** *(Vanadiocarpholite)*Mn<sup>+2</sup>V<sup>+3</sup>AlSi<sub>2</sub>O<sub>6</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் வனேடியத்தின் சிலிக்கேட்டு வகைக் கனிமமாகும். வைக்கோல் மஞ்சள் நிறத்தில் நேர்சாய்சதுர படிகவடிவில் இது படிகமாகிறது. வனேடியம் மிகுந்திருக்கும் கார்ப்போலைட்டு வகை கனிமமாக (Mn<sup>+2</sup>Al<sub>2</sub>Si<sub>2</sub>O<sub>6</sub>(OH)<sub>4</sub>) இருப்பதால் இதை வனேடியோகார்ப்போலைட்டு என்ற பெயரால் அழைக்கிறார்கள்.  

பன்னாட்டு கனிமவியல் சங்கம் வனேடியோகார்ப்போலைட்டு கனிமத்தை Vcar என்ற குறியீட்டால் அடையாளப்படுத்துகிறது.  

## தோற்றம்
முதன் முதலில். இத்தாலி நாட்டின் வடமேற்கு பகுதியில் உள்ள இலிகுரியா மண்டலத்தின் கெனோவா மாகாணத்தில் 2005 ஆம் ஆண்டு வனேடியோகார்ப்போலைட்டு கண்டறியப்பட்டது. இங்குள்ள கிராவெக்லியா பள்ளத்தாக்கில் அமைந்துள்ள மோலினெல்லோ சுரங்கத்தில் இக்கனிமம் வெட்டியெடுக்கப்படுகிறது. மாங்கனீசு தாதுப் படிவுகளில் செர்ட்டு வகை படிவுப் பாறை புதைபடிவச் சேர்மமாக வனேடியோகார்ப்போலைட்டு கிடைக்கிறது.  

## வேதி இயைபு
வனேடியோகார்போலைட்டில் பின்வருமாறு தனிமங்கள் சேர்ந்துள்ளன:  
| மாங்கனீசு | 15.56% | Mn | 20.09% | MnO |
| --- | --- | --- | --- | --- |
| அலுமினியம் | 7.64% | Al | 14.44% | Al<sub>2</sub>O<sub>3</sub> |
| வனேடியம் | 14.43% | V | 21.23% | V<sub>2</sub>O<sub>3</sub> |
| சிலிக்கான் | 15.91% | Si | 34.04% | SiO<sub>2</sub> |
| ஐதரசன் | 1.14% | H | 10.21% | H<sub>2</sub>O |
| ஆக்சிசன் | 45.32% | O | } |  |